Ada Haug

Ada Brita Haug Grythe (1934–2014) var en norsk fjernsynsmedarbeider som var ansatt i NRK i 38 år. Hun var spesielt opptatt av programmer for barn og ungdom og var ansatt i kringkastingens barne- og ungdomsavdeling.

Ada Haug Grythe var utdannet pedagog fra Universitetet i Oslo. I 1961 ble hun ansatt i NRK, der hun særlig arbeidet med programmer for barn og ungdom. Hennes første TV-opptreden het «Ada synger franske viser». I løpet av 1960-tallet var hun programleder for Tenpluggen og Vi unge, og i 1970 var hun med på å utforme ungdomsprogrammet Flimra. Hun var nestleder i Barne-og ungdomsavdelingen i perioden 1974 til 1980, og leder fra 1980 til 1991. Fra 1991 og frem til hun ble pensjonert i 1998 var hun sjef for Småbarnsredaksjonen.

Haug arbeidet i yngre år både som mannequin og skilærer. Et studieår i Frankrike gjorde henne frankofil for ettertiden. Hun var også aktiv i Norges Fredsråd«Nye stillinger», Aftenposten, 31. mars 2001, s. 23. og var medlem av styret for Foreningen til fremme av sivilt mot.Styret , Foreningen til fremme av sivilt mot.

Hun ble i 1998 tildelt Kongens fortjenstmedalje i gull «for sin mangeårige innsats for barn og ungdom i NRK».«Kongens gull til Ada Haug Grythe», Aftenposten, 22. desember 1998, s. 36. Hun ble også hedret med den franske ordenen Palmes Académiques for sitt arbeid med å spre fransk språk og kultur i Norge.«Barn er kresne TV-seere», Bergens Tidende, 25. august 1994, s. 24

 Privatliv 
Ada Haug Grythe var gift med programleder Odd Grythe. Hun var barnebarn til maleren og kunstkritikeren Kristian Haug.

 Referanser 

 Eksterne lenker 


Kategori:Norske TV-programledere
Kategori:NRK Barne-TV
Kategori:Programledere for NRK TV
Kategori:NRK-ledere
Kategori:Kongens fortjenstmedalje i gull
Kategori:Palmes académiques (Frankrike)
Kategori:Personer fra Stange kommune